वाळपयः शीव शंभो क्लबान पैगिणे- गुळेली हांगा 17 वर्सां पिरायेच्या खेळगड्यां खातीर आयोजीत केल्ले व्हॉलिबॉल सर्तीचें उक्तावण थळावी पंच वांगडी प्रशांती मेळेकार हिचे हस्तुकीं केलें. ह्या वेळार परशुराम मेळेकार, वासुदेव मेळेकार, आनंद मेळेकार, सिद्धार्थ मेळेकार आनी हेर ग्रामस्थ हाजीर आशिल्ले.
 शीव शंभो क्लबान गांवांतल्या भुरग्यांची खेळ उदरगत जावची म्हणून यत्न करचे. व्हॉलिबॉल सर्तीक लागून गांवांतल्या भुरग्यांक आपली चमक दाखोवपाक मेळटली अशें प्रशांती मेळेकारान सांगलें. सर्तींतल्यो मॅची डे-नायट जातल्यो. दिवली पेटोवन सर्तीचें उक्तावण जालें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 